## El secretari autonòmic d’Ocupació es reunix amb Avecal per a impulsar cursos de formació que afavorisca l’ocupabilitat en el calçat

*** S’ha visitat l’alumnat que participa en el seminari d’‘Habilitats de comunicació en la negociació’**

El secretari autonòmic d’Ocupació i director general de Labora, Antonio Galvañ, i la directora territorial de Labora d’Alacant, María Cortes, s’han reunit amb la presidenta executiva de l’Associació Valenciana d’Empresaris del Calçat (Avecal), Marián Cano, per a abordar possibles col·laboracions en matèria de formació i inserció laboral amb la finalitat d’afavorir l’ocupabilitat en el sector del calçat.

El desenrotllament de la trobada ha coincidit amb la realització d’un dels cursos finançats per Labora, que s’estan impartint en estos moments en la seu d’Avecal i que s’emmarca en el pla de formació dirigit a la capacitació per al desenrotllament de funcions relacionades amb el diàleg social i la negociació col·lectiva.

En concret, s’ha visitat l’alumnat que participa en el seminari d’‘Habilitats de comunicació en la negociació’. Mitjançant esta actuació formativa es busca impulsar les competències comunicatives dels assistents per a millorar la interacció en l’entorn laboral. Entre els temes abordats durant el curs es troba el procés de comunicació, l’anàlisi de la comunicació i la psicologia de l’interlocutor. Així mateix, s’han impartit coneixements sobre com corregir actuacions errònies i reconéixer el treball ben fet, l’escolta activa i comunicació no verbal.

Fecha: 23/09/2024